Diari Oficial de la Generalitat Valenciana


Sumari del DOGV 7237, del 20-03-2014 (2014/1884)

RESOLUCIO de 19 de febrer de 2014, del rector de la Universitat Politècnica de València, per la qual es publica el pressupost d'aquesta per a 2014.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2014/02/19/(1)/dof/vci/html**

### Dades del document

Número de DOGV
:   7237

Data del DOGV
:   20-03-2014

Secció del DOGV
:   I. DISPOSICIONS GENERALS

Número del document
:   2014/1884


Data del document
:   19-02-2014

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * universitat
    * legislació
    * pressupost

RESOLUCIO de 19 de febrer de 2014, del rector de la Universitat Politècnica de València, per la qual es publica el pressupost d'aquesta per a 2014. [2014/1884]  
El Consell de Govern de la Universitat Politècnica de València va aprovar i elevar al Consell Social, amb data 12 de desembre de 2013, el projecte de pressupost per a 2014 d'aquesta Universitat.  
Amb data 18 de desembre de 2013, el pressupost esmentat va ser aprovat pel Consell Social de la Universitat Politècnica de València.  
En virtut d'aquests acords i en aplicació de l'article 81 de la Llei Orgànica d'Universitats i de l'article 138 dels Estatuts de la Universitat Politècnica de València, aquest Rectorat resol:  
Publicar l'estat d'ingressos i despeses i les normes de funcionament que configuren el pressupost de la Universitat Politècnica de València per a l'exercici 2014, i que figuren en l'annex d'aquesta resolució.  
  
  
València, 19 de febrer de 2014.- El rector: Francisco José Mor Mas.  
  
  
ANNEX  
Normes de funcionament  
  
1. Pressupost de l'exercici 2014. Crèdits inicials  
Norma 1.1. Contingut  
El pressupost de la Universitat Politècnica de València per a l'exercici 2014 constitueix l'expressió xifrada, conjunta i sistemàtica de les obligacions que, com a màxim, pot reconèixer la Universitat, com també els drets que es preveu liquidar durant aquest any.  
  
Norma 1.2. Estabilitat pressupostària i sostenibilitat financera  
L'article 81 de la Llei Orgànica 6/2001, de 21 de desembre, d'Universitats, determina que «el pressupost ha de ser públic, únic i equilibrat, i ha de comprendre la totalitat dels ingressos i les despeses. A fi de garantir un millor compliment de la Llei orgànica d'estabilitat pressupostària i sostenibilitat financera, les universitats han de complir les obligacions següents:  
a) Aprovar un límit màxim de despesa de caràcter anual que no es pot sobrepassar.  
b) Els pressupostos i les liquidacions dels pressupostos han de fer referència expressa al compliment de l'equilibri i de la sostenibilitat financera.  
En compliment de les prescripcions anteriors, s'aprova el límit de despesa de la Universitat Politècnica de València per a l'exercici 2014, que queda fixat en un import de 930.570.556.40 euros. Una vegada restada d'aquesta quantitat la incorporació del romanent afectat procedent de la liquidació de l'exercici 2013, el límit d'usos no financers de l'exercici 2014 té com a màxim un límit de 316.265.452,04 euros.  
  
El pressupost de la Universitat Politècnica de València i la seua liquidació se sotmeten al principi d'estabilitat pressupostària i sostenibilitat financera, principi que s'entén com la capacitat per a finançar compromisos de despesa presents i futurs dins dels límits de dèficit i deute públic.  
  
Norma 1.3. Crèdits inicials de despeses i d'ingressos  
Per a l'execució dels programes integrats en l'estat de despeses del Pressupost, s'aproven crèdits per un import de 047.630.251,69 euros, amb el desglossament següent:  
  
422.D Ensenyament universitari 211.527.274,12 euros.  
541.A Investigació científica 61.373.817,57 euros.  
  
Els crèdits aprovats en l'apartat anterior es finançaran amb els drets que es preveu liquidar durant l'exercici, l'import estimat dels quals és de 489.647.117,69 euros.  
  
2. Règim dels crèdits pressupostaris  
Norma 2.1. Caràcter limitador dels crèdits  
Els crèdits de l'estat de despeses s'han de destinar, exclusivament, a la finalitat específica per a la qual s'hagen consignat en els diversos programes del pressupost inicial o per les modificacions pressupostàries degudament autoritzades en el transcurs de l'exercici, i no es poden adquirir compromisos de despesa en una quantia superior als crèdits autoritzats.  
El crèdit pressupostari es determina, segons la classificació orgànica, d'acord amb la seua naturalesa econòmica i funcional, de la forma següent:  
a) Per a les despeses de personal: consignació per article econòmic i programa pressupostari.  
b) Per a les despeses de funcionament: consignació per capítol econòmic i programa pressupostari.  
c) Per a les despeses financeres: consignació per capítol econòmic i programa pressupostari.  
d) Per a les despeses de transferències corrents i transferències de capital: consignació per línia de subvenció, capítol econòmic i programa pressupostari.  
e) Per a les despeses d'inversions reals (incloent-hi les activitats d'R+D+I i de formació contínua, i les derivades de l'execució dels contractes de l'article 83 de la Llei orgànica d'universitats) i passius financers: consignació per capítol econòmic i programa pressupostari.  
  
f) Per a les despeses en actius financers: consignació per projecte financer, capítol econòmic i programa pressupostari.  
Això no obstant, el rector, en els casos en què ho considere necessari, pot establir vinculacions amb un nivell més alt de desagregació.  
  
La vinculació dels crèdits i el caràcter limitador que tenen que disposa aquesta norma no excusa que es comptabilitzen al nivell de subconcepte econòmic, projecte i compte del PGCP.  
  
Norma 2.2. Caràcter anual dels crèdits  
A càrrec dels crèdits de l'estat de despeses consignades pressupostàriament, només es poden contraure obligacions derivades de despeses que s'efectuen durant l'any natural de l'exercici pressupostari.  
No obstant això, i amb l'autorització prèvia del rector, poden aplicar-se als crèdits del pressupost vigent els compromisos o les obligacions de despesa d'exercicis tancats que hagen sigut degudament adquirits.  
Els crèdits per a despeses que l'últim dia de l'exercici econòmic no estiguen afectats al compliment d'obligacions ja reconegudes es consideren anul·lats.  
  
Norma 2.3. Generació de crèdits  
Poden generar crèdits en l'estat de despeses del pressupost els ingressos superiors sobre els totals previstos, i també els no previstos. Correspon a la Comissió d'Assumptes Econòmics del Consell Social aprovar aquests crèdits, llevat dels de caràcter finalista, en què l'aprovació correspon al gerent per delegació del Consell Social.  
  
  
Norma 2.4. Autorització de les modificacions de crèdit  
Correspon al ple del Consell Social:  
a) Les transferències de crèdits de despeses de capital a qualsevol altre capítol, amb l'acord previ del Consell de Govern.  
Correspon a la Comissió d'Assumptes Econòmics del Consell Social:  
a) Les transferències de crèdits d'operacions corrents a operacions de capital, amb un informe previ del Consell de Govern, amb l'excepció de les que tinguen un import inferior a 200.000 euros, en què l'aprovació correspon al rector per delegació del Consell Social.  
b) Les modificacions que calguen per a aplicar el romanent genèric de l'exercici anterior, d'acord amb el que estableix la norma 3.4.  
  
Correspon al rector l'aprovació de:  
a) Les transferències de crèdits de despeses entre els diversos capítols d'operacions corrents i entre els diversos articles del capítol I.  
b) Les transferències de crèdits de despeses entre els diversos capítols d'operacions de capital.  
c) Les habilitacions i transferències de crèdit que es deriven de reorganitzacions administratives o competencials, les que siguen necessàries per a obtenir una adequada imputació comptable i, de manera específica, aquelles en què es requerisca l'adequada imputació comptable dels programes de suport a la docència i la investigació, el desenvolupament i la innovació.  
d) Les habilitacions i transferències de crèdit, entre qualsevol capítol del pressupost de despeses, per a atendre despesa de reconeixement preceptiu.  
  
3. Execució i liquidació del pressupost  
Norma 3.1. Competències per a la gestió de la despesa  
Correspon als òrgans unipersonals previstos en l'article 32 dels Estatuts (llevat dels subdirectors i els secretaris de centres, departaments i instituts) i als responsables econòmics de les activitats d'R+D+I, subvencionades o derivades de l'article 83 de la Llei orgànica d'universitats, i de les activitats de formació permanent, en els àmbits competencials respectius, autoritzar les despeses, efectuar la disposició i la liquidació del crèdit exigible i proposar al rector l'ordenació del pagament corresponent.  
  
Norma 3.2. Gestió desconcentrada de la despesa per oficines gestores i projectes  
Sense perjudici de la vinculació normativa dels crèdits del pressupost de despeses, determinada en la norma 2.1 com les consignacions per capítol i programa pressupostari, la unitat de gestió desconcentrada del Pressupost de 2014 a la Universitat Politècnica de València és l'oficina gestora. A través d'aquesta oficina es gestiona la despesa dels diversos capítols del pressupost ordinari d'una o de més d'una unitat administrativa, com també les que corresponen a les activitats d'R+D+I, subvencionades o derivades de l'article 83 de la Llei orgànica d'universitats, i a les activitats de formació permanent, dirigides per professorat de la Universitat.  
El pressupost de la Universitat Politècnica de València per al 2014 serà gestionat per les oficines gestores i amb la distribució de despeses que es mostra en l'annex 2 d'aquestes normes. La creació, modificació o supressió d'aquestes oficines és competència del rector.  
L'execució de la despesa d'una activitat específica, finançada amb recursos propis o aliens, s'ha de fer mitjançant projectes. La gestió de tot projecte ha de restar adscrita a una oficina gestora. La creació, modificació o supressió d'aquests projectes són competència del gerent.  
  
Norma 3.3. Fases de gestió de la despesa  
La gestió dels crèdits de despeses la fan els òrgans unipersonals per mitjà de les fases següents, fases que donen lloc a la formalització dels documents comptables corresponents:  
Documents A: d'autorització de despeses  
L'autorització és l'operació comptable que reflecteix l'acte en virtut del qual s'acorda la realització d'una despesa determinada per una quantia certa o aproximada, i que destina amb aquest objectiu la totalitat o part d'un crèdit pressupostari disponible.  
L'autorització constitueix l'inici del procediment d'execució de la despesa i l'obertura de l'expedient de despesa, i no implica encara relació amb tercers aliens a l'entitat comptable.  
Documents D: de compromís o disposició de despeses  
El compromís o la disposició de despeses és l'operació comptable que reflecteix l'acte en virtut del qual s'acorda o es concerta amb un tercer, després del compliment dels tràmits legalment establits, la realització de despeses, ja autoritzades, per uns imports exactament determinats.  
Documents O: de reconeixement d'obligacions  
El reconeixement d'obligacions és l'acte mitjançant el qual es declara l'existència de crèdit exigible contra l'entitat, derivada d'una despesa autoritzada i compromesa, amb l'acreditació documental prèvia de la realització de la contraprestació o del dret del creditor, de conformitat amb els acords que al seu dia van autoritzar i van comprometre la despesa.  
Documents K: de proposta de pagament  
Són documents de proposta de pagament aquells mitjançant els quals els diversos centres gestors proposen al rector el pagament d'obligacions ja reconegudes.  
Documents P: d'ordenació del pagament  
Són aquells mitjançant els quals, després de la corresponent comprovació documental del dret del creditor, el rector ordena a la Tresoreria la realització del pagament.  
Documents T: de realització efectiva del pagament  
Són aquells mitjançant els quals la tresoreria de l'entitat procedeix a la realització material del pagament.  
  
Documents mixtos  
Un mateix acte administratiu pot comprendre més d'una de les fases d'execució del pressupost de despeses. L'acte administratiu que acumule dues fases o més produeix els mateixos efectes que si aquestes fases s'acorden en actes administratius separats. Els documents mixtos possibles són els següents:  
- Document AD: autorització i compromís o disposició de despeses  
  
- Document OK: reconeixement de l'obligació i proposta del pagament  
- Document ADO: autorització, compromís i reconeixement de l'obligació  
- Document ADOK: autorització, compromís, reconeixement de l'obligació i proposta del pagament  
- Documents ADOKJ o a justificar. Són documents sobre la base dels quals es proposa al rector l'expedició d'ordres de pagament a justificar.  
  
Norma 3.4. Liquidació del pressupost 2014  
La liquidació del pressupost de l'exercici 2014 s'ha d'efectuar abans del dia 1 de març de l'exercici 2015, amb l'especificació de les obligacions reconegudes i no satisfetes el 31 de desembre de l'exercici que es liquida, així com dels crèdits pendents de cobrament i de l'existència en caixa en la mateixa data.  
No obstant el que preveu la norma 2.2, el gerent, per delegació del Consell Social, té atribuïda la competència per a incorporar als crèdits de l'estat de despeses de l'exercici següent:  
a) Els saldos resultants de la liquidació del pressupost de 2014 (oficina gestora de gestió de programes de reconeixement) dels departaments s'incorporaran als mateixos crèdits del pressupost de 2015.  
b) Els crèdits que garantisquen compromisos de despeses contretes fins a l'últim dia de l'exercici pressupostari i que, per motius justificats, no s'hagen pogut fer durant aquest exercici.  
c) Els crèdits autoritzats en funció dels drets reconeguts o l'efectiva recaptació dels drets que els estiguen afectes, especialment els que es deriven de les activitats d'R+D+I, subvencionades o derivades de l'article 83 de la Llei orgànica d'universitats, els de les activitats de formació permanent i els afectats per finançament finalista.  
  
Una vegada liquidat el pressupost, els ingressos provinents d'exercicis anteriors que no s'hagen reconegut en exercicis tancats s'han d'aplicar al concepte corresponent de l'exercici corrent.  
  
Norma 3.5. Liquidació del pressupost de 2014 de les entitats en què la Universitat té una participació majoritària en el capital o fons patrimonial equivalent  
Les entitats en què la Universitat té una participació majoritària en el capital o fons patrimonial equivalent han d'enviar els comptes anuals corresponents a l'exercici de 2014, degudament aprovats per l'òrgan competent, a la Secretaria General de la UPV abans de l'1 de març de 2015.  
  
Norma 3.6. Liquidació del pressupost 2014 i estabilitat pressupostària  
Si es deriva de la liquidació del pressupost 2014 algun incompliment dels objectius d'estabilitat pressupostària o de deute públic, en el termini d'un mes des de l'aprovació de la liquidació s'ha d'aprovar i enviar a la conselleria amb competències en matèria d'universitats, un pla econòmic financer amb l'estructura i el contingut previst en la normativa d'estabilitat pressupostària i sostenibilitat financera.  
En el cas que els pressupostos es liquiden amb romanent de tresoreria negatiu, el Consell Social ha de procedir en la primera sessió que tinga a la reducció de despeses del nou pressupost per una quantia igual al dèficit produït. I ha d'enviar aquest acord, juntament amb la liquidació del pressupost, a la conselleria amb competències en matèria d'universitats. La revocació d'aquest acord exigeix l'autorització prèvia de la conselleria amb competències en matèria d'hisenda, en els termes establits en l'article 81.5 de la Llei Orgànica 6/2001, de 21 de desembre.  
  
4. Despeses de personal  
Norma 4.1. Retribucions i gestió centralitzada de les despeses de personal  
Com que la Universitat Politècnica de València forma part del sector públic valencià, les retribucions de l'exercici 2014 s'han d'ajustar al que disposa la Llei de pressupostos de la Generalitat Valenciana per a l'exercici 2014.  
Les retribucions per al personal de la Universitat Politècnica de València es regeixen pel que disposen la Llei orgànica d'universitats, el Decret 174/2002, del Govern Valencià, i les lleis de pressupost estatal i autonòmic en vigor. En aquest sentit, s'aprova l'aplicació dels criteris que regiran en l'exercici 2014 la determinació dels conceptes retributius específics de la Universitat Politècnica de València regulats a l'empara dels preceptes legals esmentats, d'acord amb el que es determina a continuació:  
- Personal docent i investigador: acord del Consell Social de 12 de novembre de 2000, modificat pels acords d'aquest mateix òrgan de 30 d'abril de 2003, 2 de desembre de 2004 i 11 de novembre de 2008, i pels acords de desplegament i d'aplicació adoptats en l'òrgan de negociació del PDI, amb les normes de variació dels fons previstes en aquest.  
  
- Personal d'administració i serveis: els derivats del II Acord del personal d'administració i serveis de la Universitat Politècnica de València 2000-2002, i acords posteriors d'aplicació adoptats en l'òrgan de negociació del PAS, amb les normes de variació dels fons previstes en aquest acord; com també els derivats de l'Acord de Consell de Govern de 27 de juny de 2013 sobre exercici d'òrgans de govern i representació pel personal d'administració i serveis.  
  
L'actualització dels components que integren els conceptes retributius previstos en els paràgrafs anteriors és l'establida en les lleis de pressupostos corresponents esmentades més amunt.  
El complement de productivitat, que retribueix l'especial rendiment, l'activitat i dedicació extraordinàries i l'interès o la iniciativa amb què s'exerceixen els llocs de treball o els càrrecs universitaris, s'ha d'ajustar a la normativa reguladora del complement de productivitat investigadora del professorat, al II Acord del Personal d'Administració i Serveis i acords posteriors, al Decret 174/2002 del Govern Valencià i a l'Acord del Consell de Govern de 27 de juny de 2013, pel que fa a la productivitat docent i investigadora i, també, pel que fa als mèrits de gestió del personal docent i investigador i del personal d'administració i serveis en l'exercici d'òrgans de govern i representació. El Rector determina, dins del crèdit total disponible per a despeses de personal, la quantia dels crèdits per a atendre el complement de productivitat, el qual no pot experimentar cap increment en termes anuals homogenis respecte al liquidat fins al 31 de desembre de 2012, excepte el previst pel reconeixement individualitzat previst en les diverses normatives d'aplicació.  
  
El Servei de Recursos Humans gestiona de manera centralitzada les despeses de personal. El Servei de Recursos Humans ha de gestionar tot allò que tinga relació amb els diversos règims de la Seguretat Social (règim general, drets passius i mutualitats) i qualsevol mena de retenció o pagament relacionat amb la nòmina.  
També correspon al Servei de Recursos Humans la gestió de les obligacions de despesa per a l'exercici 2014 que es deriven de l'aplicació del ja extint Programa d'incentiu a la jubilació del personal de la Universitat Politècnica de València.  
  
Norma 4.2. Gestió de les plantilles de personal  
S'aproven la relació de llocs de treball del personal docent i investigador i la relació de llocs de treball del personal d'administració i serveis que acompanyen, com a annex 3, el Pressupost de la Universitat Politècnica de València per al 2014. La valoració dels llocs de treball, catalogats indistintament en dos grups de titulació i inclosa en el crèdit per a despeses de personal del Pressupost, s'ha elaborat considerant el cost del grup superior de titulació.  
La Comissió Econòmica i de Recursos Humans és la competent per a aprovar les modificacions de caràcter tècnic (adscripció de llocs a unitats i centres de destinació, requisits, formació, sistema de provisió, classificació de grups, etc.) per a totes les dotacions pressupostàries de places consignades en els Pressupostos de la UPV per a l'exercici 2014, així com les corresponents a la dedicació horària i els torns de treball, de les relacions de llocs de treball de la Universitat Politècnica de València. Tot això sense perjudici dels procediments de negociació i consulta amb les organitzacions sindicals que preveu la normativa vigent.  
  
La gestió de les dues plantilles es du a terme seguint les disposicions de la normativa vigent en matèria de funció pública i, també, d'acord amb els procediments que sobre aquestes qüestions establisca la Gerència mitjançant la normativa interna corresponent.  
La despesa consolidable per a exercicis futurs derivada de la projecció anual de les plantilles de personal docent i investigador i d'administració i serveis, no pot superar l'import del cost autoritzat de personal aprovat pel Govern valencià per a l'exercici 2014  
  
  
Norma 4.3. Personal laboral a temps determinat  
Amb la proposta prèvia, degudament justificada, formulada pels òrgans unipersonals que preveu l'article 32 dels Estatuts (llevat dels subdirectors i dels secretaris de centres, departaments i instituts) i pels responsables econòmics de les activitats d'R+D+I, subvencionades o derivades de l'article 83 de la Llei orgànica d'Universitats, i de les activitats de formació permanent, es poden formalitzar contractes laborals de durada determinada de conformitat amb el que disposa la normativa vigent a càrrec de crèdits d'inversions.  
Són requisits previs per a aquestes contractacions la certificació de l'existència de consignació pressupostària i la selecció pública del personal.  
  
Norma 4.4. Personal eventual  
D'acord amb el que preveu l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es fixa un crèdit per a personal eventual que equival al cost íntegre dels llocs que amb aquesta naturalesa jurídica consten en la relació de llocs de treball aprovada juntament amb aquestes normes. Sense perjudici de les facultats del rector per a fixar les retribucions del personal eventual, amb caràcter general, aquests llocs de treball mantenen el nivell retributiu de 2013 amb les variacions d'actualització que preveja la Llei de pressupostos de la Generalitat Valenciana, i hi són aplicables, si n'hi ha, les millores que s'establisquen per a les categories retributives a què han sigut assimilats.  
  
5. Gestió de les despeses de funcionament i inversions  
Norma 5.1. Procediment per a la gestió de despeses menors  
D'acord amb el que disposa la legislació vigent sobre la matèria, es consideren despeses menors les que tenen un import inferior als límits següents (IVA exclòs):  
1. Obres 50.000 euros  
2. Subministraments i serveis 18.000 euros  
  
La tramitació d'aquesta classe de despeses, excepte les que estiguen centralitzades, correspon a cada oficina gestora i pot fer-se directament a través d'un document comptable ADOK.  
Els documents comptables es fan en cada oficina gestora i s'envien al Servei de Fiscalització.  
Els documents que inclouen la fase OK han d'anar acompanyats de la factura original i, en el cas d'obres, a més, del pressupost.  
  
Norma 5.2. Procediment per a la gestió de despeses ordinàries  
Es consideren despeses ordinàries les que superen les quanties indicades en la norma 5.1 per a les despeses menors.  
La contractació d'aquesta classe de despeses requereix la tramitació d'un expedient de contractació. Amb l'objectiu de limitar al màxim l'existència de saldos d'autorització (A) i de disposició (D) de despeses al tancament de l'exercici, que d'acord amb la normativa comptable d'estabilitat pressupostària no són d'incorporació automàtica a l'exercici següent, la tramitació dels expedients de contractació per a despeses ordinàries ha de començar abans de l'1 de juliol de l'exercici 2014.  
D'acord amb el que disposa l'article 86.2 del Reial decret legislatiu 3/2011, de 14 de novembre, pel qual s'aprova el Text refós de la llei de contractes del sector públic, un contracte no pot fraccionar-se amb la finalitat de disminuir-ne la quantia i eludir així els requisits de publicitat o els relatius al procediment d'adjudicació corresponents.  
  
L'expedient comença amb la remissió al Servei de Contractació de la proposta de contractació acompanyada de la documentació següent:  
  
- Informe en què es fa constar la naturalesa i l'extensió de les necessitats que volen cobrir-se mitjançant el contracte projectat, com també la idoneïtat de l'objecte i el contingut per a satisfer-les.  
- El plec de prescripcions tècniques, en el cas de subministraments i serveis.  
- El projecte, en cas d'obres.  
El Servei de Contractació s'ha d'encarregar de tramitar l'expedient en totes les fases. La Gerència ha d'elaborar el document comptable A, per a l'autorització de la despesa, i el document D, una vegada adjudicat el contracte.  
L'oficina gestora proposadora, una vegada executat l'objecte del contracte, elabora el document comptable OK, a què ha d'adjuntar la factura original, l'acta de recepció i, en el cas d'obres, el certificat corresponent.  
  
Norma 5.3. Despeses a justificar  
Els documents a justificar ADOKJ es lliuren per un import màxim de 12.000 euros per a cada oficina gestora, i s'han de comptabilitzar per la naturalesa certa d'aquest import.  
La petició dels ADOKJ esmentats s'ha de fer sempre acompanyada d'una factura proforma, i en cap cas no es pot sol·licitar per a efectuar despeses de personal o prestacions de serveis.  
La gestió dels documents AFJ o bestreta de fons a justificar s'ha d'ajustar a les normes següents:  
1. La petició i la utilització de fons han d'estar limitades a atendre les despeses de funcionament i inversions, i l'import màxim no pot superar els 12.000 euros.  
2. La petició s'ha de formalitzar mitjançant el document AFJ, a través del qual la Tresoreria lliura l'import sol·licitat a l'oficina gestora.  
  
  
Norma 5.4. Sistema de caixa fixa  
Les oficines gestores poden sol·licitar a la Gerència el manteniment o la nova aplicació del sistema de bestretes de caixa fixa. Sense perjudici d'això, la Gerència pot regular-ne l'aplicació establint els requisits i les normes específiques de gestió del sistema de caixa fixa que considere necessàries.  
S'entén per sistema de caixa fixa les provisions de fons de caràcter permanent que es fan a les diverses oficines gestores. Les provisions de fons de caixa fixa es lliuren com a transferència i dipòsit en el compte corrent obert amb aquesta finalitat per la Gerència per a cada oficina gestora, fins a un import màxim equivalent a dues dotzenes parts de la consignació anual de les despeses gestionades directament per cada oficina gestora. Aquest dipòsit ha de ser reposat automàticament per la Tresoreria de la Universitat per l'import de les despeses justificades. Aquestes bestretes de caixa tenen caràcter de fons de la Tresoreria de la Universitat Politècnica de València.  
A càrrec de la caixa fixa es pot procedir a l'atenció immediata de pagaments dels capítols de despeses corrents en béns i serveis i inversions del pressupost de l'exercici, sempre que les despeses no superen individualment l'import de 12.000 euros.  
  
Les despeses que es paguen amb bestretes de caixa fixa han de seguir la tramitació establida per la normativa vigent per a cada cas, de la qual ha de quedar constància documental.  
Amb la periodicitat que establisca la Gerència de la Universitat i com a mínim en les primeres quinzenes dels mesos de gener, abril, juliol i octubre, i referits a l'últim dia del trimestre anterior, cal elaborar estats de situació de tresoreria dels comptes corrents de caixa fixa.  
  
Norma 5.5. Termini per a la justificació de despeses i habilitacions  
Els perceptors dels pagaments a justificar o ADOKJ, fons a justificar AFJ, o de les bestretes de caixa fixa, estan obligats a justificar en el termini de tres mesos l'aplicació de les quantitats rebudes. En cas que no presenten aquesta justificació en aquest termini, els comuniquen que ho han de fer en un termini de deu dies, amb l'advertiment que si no ho fan, es lliurarà el certificat de descobert corresponent.  
En tota oficina gestora que sol·licite l'adopció del sistema de caixa fixa s'ha de designar una persona que, com a habilitada o pagadora, es faça càrrec dels pagaments que s'hi hagen d'efectuar. A aquest efecte, cal la firma mancomunada de la persona responsable de l'oficina gestora i de la persona habilitada per a efectuar la disposició de fons a càrrec del compte corrent bancari obert amb aquesta finalitat.  
La designació de la persona habilitada l'han de fer, entre el personal a càrrec seu, els òrgans i directors que recull l'anterior norma 3.1, i han de comunicar la designació i les dades personals de la persona designada a la Gerència de la Universitat.  
  
Norma 5.6. Òrgan de contractació  
El rector és l'òrgan de contractació de la Universitat Politècnica de València i exerceix les seues funcions d'acord amb el que preveu el Reial decret legislatiu 3/2011, de 14 de novembre, pel qual s'aprova el Text refós de la llei de contractes del sector públic, la legislació complementària i l'article 140 dels Estatuts de la Universitat.  
  
El rector està facultat, com a òrgan de contractació, per a determinar els procediments i les formes de contractació, com també per a autoritzar els contractes administratius, de qualsevol quantia, d'acord amb el que disposa el Reial decret legislatiu 3/2011, de 14 de novembre, pel qual s'aprova el Text refós de la llei de contractes del sector públic.  
  
Correspon a la Comissió d'Assumptes Econòmics del Consell Social autoritzar la utilització del procediment negociat sense publicitat per a l'adquisició de béns d'equip destinats a la investigació. Queden autoritzades les propostes d'adquisició de béns d'equip destinats a la investigació mitjançant el procediment negociat sense publicitat, l'import de les quals no supere 60.000 euros (excloent-ne els impostos).  
  
  
6. Gestió de les despeses de transferències corrents  
Norma 6.1. Ajudes, subvencions i beques  
La concessió d'ajudes, subvencions i beques s'ha d'ajustar al que disposen la Llei 38/2003, de 17 de novembre, general de subvencions, i la normativa corresponent de desplegament, com també les altres normes que hi siguen aplicables.  
  
7. Control intern  
Norma 7.1. Àmbit i objectius del control intern  
El control de la gestió economicofinancera de la Universitat s'ha de fer sobre el conjunt de la seua activitat financera i sobre els actes de contingut econòmic que la integren, amb la finalitat de procurar el millor compliment dels principis de legalitat, d'economia, d'eficiència i d'eficàcia.  
Aquesta tasca de control té els objectius següents:  
a) Verificar i, si s'escau, assegurar la subjecció i l'adequació a l'ordenament jurídic vigent de la gestió objecte de control.  
b) Verificar el registre i la comptabilització adequats de les operacions dutes a terme, i el reflex fidel i regular d'aquestes operacions en els comptes i estats que, d'acord amb les disposicions aplicables, haja de formalitzar la Universitat.  
c) Comprovar que l'activitat objecte de control ha seguit els principis de bona gestió financera i d'economia, eficiència i eficàcia en la gestió dels recursos.  
  
Norma 7.2. Òrgan de control intern  
Les funcions de control intern de la Universitat Politècnica de València s'atribueixen al Servei de Fiscalització, que les du a terme en l'àmbit i d'acord amb els objectius indicats en la norma 7.1 i, sempre, en els termes que preveu la legislació vigent.  
El Servei de Fiscalització exerceix les funcions de control amb plena autonomia funcional en els termes establits en el Reglament de règim intern del Servei, aprovat pel rector amb data 22 de desembre de 2010.  
  
8. Compromisos pluriennals, tresoreria i endeutament  
Norma 8.1. Despeses pluriennals d'inversió  
Per a contraure compromisos de despeses d'inversió de caràcter pluriennal, cal tenir en compte les normes següents:  
a) Per a les despeses finançades amb fons europeus, es poden contraure compromisos de despesa pluriennals fins a l'import i els exercicis que es determinen en els programes operatius corresponents.  
b) Per a les despeses derivades de les activitats d'R+D+I, subvencionades o derivades de l'article 83 de la Llei orgànica d'universitats, i de les activitats de formació permanent, per l'import de les anualitats previstes en aquestes i, addicionalment, per les despeses no executades d'anualitats anteriors.  
  
Norma 8.2. Operacions de tresoreria  
De conformitat amb el que preveu l'article 36 de la Llei de pressupostos de la Generalitat Valenciana per al 2014, s'autoritza el rector perquè concerte ?amb un informe previ, preceptiu i vinculant del gerent- operacions d'endeutament per un termini igual o inferior a un any destinades a atendre les necessitats de tresoreria derivades de les diferències en el venciment dels ingressos i els pagaments, de manera que el volum pendent de les operacions no supere el límit del trenta per cent del Pressupost de la Universitat. El límit anterior s'ampliarà per la diferència entre la periodificació acumulada per dotzenes parts de la subvenció, que fixa l'annex II de la Llei de pressupostos de la Generalitat Valenciana per al 2014, i els ingressos líquids efectius rebuts per la Universitat per aquest concepte.  
  
Norma 8.3. Operacions d'endeutament  
S'autoritza el rector perquè concerte operacions de finançament per un termini superior a un any, per la diferència entre l'import que determina la clàusula segona de la Modificació del conveni de col·laboració entre la Conselleria d'Educació i la Universitat Politècnica de València per al finançament de despeses corrents i d'inversió, de 26 de maig de 2008, subscrita el 10 d'octubre de 2011, i els ingressos acumulats liquidats efectivament per la Universitat Politècnica de València per aquest concepte, i perquè autoritze totes les modificacions de crèdit necessàries per a l'adequada instrumentació d'aquestes operacions de finançament. Aquestes operacions s'amortitzen automàticament per l'import dels ingressos líquids percebuts en compliment de l'esmentada clàusula segona, i no pot quedar cap saldo pendent quan s'hagen complit totes les aportacions de la Generalitat Valenciana previstes en el conveni.  
  
  
9. Altres disposicions  
Norma 9.1. Indemnitzacions per raó del servei  
Les indemnitzacions per raó del servei i les gratificacions per assistències que corresponguen al personal de la Universitat s'han d'acreditar d'acord amb els imports i criteris que s'indiquen en l'annex 4.  
  
  
Norma 9.2. Despeses de les delegacions d'alumnes dels centres  
Les despeses corresponents a les delegacions d'alumnes dels centres han de ser previstes dins del pressupost de cada centre per l'òrgan que, d'acord amb el seu reglament, tinga atribuïda la facultat per a distribuir el pressupost de l'exercici.  
  
Norma 9.3. Tarifes per cessió de l'ús de locals, ocupació de sòl públic i prestació de serveis  
9.3.1. Cessió de l'ús de locals de la UPV i altres instal·lacions a persones, empreses i institucions externes a la UPV  
Les tarifes que corresponen a la cessió temporal de l'ús d'instal·lacions i de la prestació d'altres serveis, sense incloure-hi l'impost sobre el valor afegit ni les despeses corresponents a seguretat, neteja, personal o semblants, són les següents:  
  
Concepte Tarifa 1/2 dia (?) Tarifa 1 dia (?)  
Aules fins a 50 places 110 220  
Aules de 51 a 100 places 150 300  
Aules de 101 a 150 places 260 520  
Aules de més de 150 places 330 660  
Aules d'informàtica (±20 places) 450 900  
Sales de congressos i semblants 450 900  
Paranimf i sala d'actes 750 1.500  
  
Quan la UPV proporciona el servei de secretaria tècnica de congressos, seminaris, conferències, títols propis, cursos o similars, i du associat un cost de matrícula per a l'alumnat, es cobren 5 euros per inscripció.  
  
En el lloguer d'aules es poden aplicar també preus per hores. El preu de l'hora equival a 1/8 del preu per dia.  
Les quantitats que la UPV ingressa pels conceptes esmentats es destinen amb caràcter general a les escoles i facultats, una vegada deduïdes les despeses generals que generen a la Universitat.  
  
Concepte Preu hora/operador (?)  
Serveis audiovisuals  
de dilluns a divendres, de 8.00 a 22.00 hores 30  
Les altres hores 45  
   
Concepte Preu hora/operador (?)  
Laboratori Polimèdia amb operador 300  
  
  
  
L'ús dels laboratoris Polimèdia inclou el lliurament al client dels vídeos Polimèdia enregistrats durant el temps de lloguer.  
9.3.2. Ocupació de terrenys d'ús públic per taules i cadires amb finalitat lucrativa  
El preu per l'ocupació de terrenys d'ús públic per taules i cadires amb finalitat lucrativa és la que resulta de multiplicar 35 euros anuals per metre quadrat de superfície.  
Ús d'envelats o de marquesines fixats a la via pública.  
- Tancats en dos o més dels costats: la quota ordinària resultant de la superfície ocupada es multiplica pel coeficient 2.  
- Oberts: la quota ordinària resultant de la superfície ocupada per l'envelat es multiplica pel coeficient 1,5.  
Ús de separadors: 1 euro més per metre lineal.  
9.3.3. Rodatge de pel·lícules, realització de fotos, vídeos i enregistraments televisius de caràcter publicitari o comercial i promocions amb finalitat lucrativa i amb l'autorització prèvia de la Universitat.  
El preu és el que resulta de multiplicar 0,30 euros per dia o fracció i metre quadrat, amb un mínim de 30 euros per dia.  
  
9.3.4. Escola infantil  
Els preus que s'apliquen als serveis educatius prestats per l'Escola Infantil per al curs 2014-2015 són els següents:  
  
Concepte Preu mensual per infant (?)  
Serveis educatius. Escola Infantil 150,00  
  
  
9.3.5. Proves de selecció de personal  
Els drets d'examen per la participació en proves de selecció de personal de la UPV, tinguen la modalitat que tinguen, tant de funcionaris com de personal laboral d'administració i serveis i personal docent contractat i interí, són els establits en l'article 36 del Text refós de la llei de taxes de la Generalitat Valenciana, aprovat pel Decret legislatiu 1/2005, de 25 de febrer, amb les modificacions que es puguen determinar en la Llei de pressupostos de la Generalitat Valenciana.  
  
Els supòsits d'aplicació són els següents:  
Personal laboral. Promoció interna. Accés lliure. Anuncis de convocatòria.  
PAS funcionari i interí. Promoció interna. Accés lliure. Anuncis de convocatòria.  
Personal docent i investigador. Proves o concursos de selecció del personal docent, interí o contractat.  
  
Els drets d'examen per la participació en els concursos d'accés de personal docent funcionari de carrera són els que s'estableixen en cada moment en la Llei de pressupostos de l'estat.  
  
  
9.3.6. Biblioteca  
Preus d'obtenció de documents del servei de préstec interbibliotecari:  
- Biblioteques espanyoles  
Els preus aplicables són els mateixos que els vigents a la xarxa de biblioteques universitàries (REBIUN).  
- Biblioteques estrangeres: actualment és el mateix preu que aplica l'altre país.  
Els preus que la Biblioteca General paga pels conceptes de normes, bases de dades i préstecs de l'hemeroteca, es fan repercutir al centre de cost que les demana.  
  
Concepte Preus biblioteca  
Fotocòpies 0,03 ?/unitat  
Microfitxes 0,09 ?/unitat  
Normes 0,21 ?/unitat  
  
9.3.7. Esports  
  
Quota de soci Anual (?) Semestral (?) Estiu3 (?)  
Alumnes 65 40 10  
PAS i PDI 100 60 20  
Familiars de primer grau de PAS i PDI, Alumni i assimilats1 150 90 30  
Alumnes del campus d'Alcoi i Gandia 30 20 10  
PAS i PDI dels campus d'Alcoi i Gandia 50 30 20  
Familiars de primer grau de PAS i PDI; assimilats1 del campus d'Alcoi i Gandia 75 45 25  
Externs amb conveni amb la UPV 2 465 627 60  
Externs 781 583 80  
  
  
1 Es consideren assimilats el personal de les concessions i de les empreses adjudicatàries que fan la jornada laboral a la UPV, els alumnes de titulacions pròpies de la UPV (màster i especialista universitari), el personal de les empreses vinculades a la CPI i el personal extern dels instituts de la UPV.  
2 Es consideren externs amb conveni UPV els col·lectius que tenen firmat un conveni amb la UPV en vigor, en què s'inclou l'accés als serveis del Servei d'Esports.  
3 Taxa només per als mesos de juny i juliol.  
  
  
La condició de soci ofereix al titular els beneficis següents:  
- Accés il·limitat al servei de reserva d'instal·lacions esportives i ús lliure d'instal·lacions esportives.  
- Preferència en la reserva d'instal·lacions esportives respecte de la resta de la comunitat universitària.  
- Accés sense quota al programa En Forma i Aula Salut.  
- Accés sense quota al programa Escoles Esportives genèric i amb quota reduïda a les activitats de pagament.  
- Accés sense quota al programa Competicions Internes.  
- Accés al Club Esportiu UPV sempre que es complisquen els requisits corresponents.  
- Descomptes en el Programa de formació esportiva.  
La quota anual té vigència de l'1 de setembre de 2013 al 31 de juliol de 2014.  
La quota semestral té vigència, el primer semestre, de l'1 de setembre de 2013 al 31 de gener de 2014; i el segon semestre, de l'1 de febrer de 2014 al 31 de juliol de 2014.  
La quota d'estiu té vigència de l'1 de juny de 2014 al 31 de juliol de 2014.  
Els alumnes poden adquirir la condició de socis en el moment de l'automatrícula. Així mateix, es pot adquirir aquesta condició en qualsevol moment a través de la web de la Universitat.  
  
Preus per a reserva d'instal·lacions esportives  
Preus per a reserva d'instal·lacions esportives a membres de la comunitat universitària no-socis i socis que usen la instal·lació amb invitats.  
  
Instal·lació Matí  
No-socis Vesprada  
No-socis Matí  
Socis  
amb invitats Vesprada  
Socis  
amb invitats  
Futbol sala - handbol (60 min) 30 40 20 30  
Bàsquet - voleibol (60 min) 20 30 10 15  
Futbol sala exterior (60 min) 20 30 10 15  
Futbol 11/Rugbi gespa artificial (60 min) 50 90 30 40  
Futbol 11/Rugbi gespa natural (60 min) 80 120 60 60  
Futbol 7 (60 min) 30 45 20 35  
Vòlei platja (60 min) 8 16 5 10  
Esquaix (30 min) 3 5 2 3  
Pàdel (60 min) 8 16 5 10  
Tennis (60 min) 6 8 4 5  
Frontó (60 min) 8 16 5 10  
Tennis de taula (60 min) 2 2 1 1  
Bàdminton (60 min) 3 3 2 2  
Trinquet (60 min) 8 16 5 10  
  
  
El preu de matí s'aplica fins a les 15.00 hores.  
Els socis tenen la reserva gratuïta de les instal·lacions esportives sempre que juguen amb altres socis. Si juguen amb membres de la comunitat universitària no-socis o amb externs, han d'abonar l'import de la taxa de reserva amb invitats.  
Els socis tenen accés gratuït a les instal·lacions d'ús lliure del Servei d'Esports: pista d'atletisme, velòdrom, rocòdrom i blocs.  
  
  
Preus per a reserva d'instal·lacions esportives a entitats o institucions  
  
Instal·lació Matins (?) Vesprades (?) Dia sencer (?)  
Pavelló poliesportiu 580 1.200 1.680  
Rocòdrom - blocs 615 886 598  
Trinquet 709 216 783  
Pista d'atletisme 796 013 721  
Velòdrom 421 297 500  
Sala de musculació 518 625 953  
Sala d'aeròbic 941 512 402  
Tatami dur 249 543 746  
Tatami tou 360 885 420  
Futbol 11/Rugbi gespa artificial 294 732 1849  
Futbol 11/Rugbi gespa natural 345 6987 1800  
Futbol sala - basquetbol 760 047 609  
Basquetbol - voleibol 330 340 348  
Futbol sala exterior 146 027 471  
Futbol 7 424 072 965  
Vòlei platja 143 059 222  
Esquaix 600 596 613  
Pàdel 600 812 504  
Tennis 269 949 798  
Frontó 701 843 614  
Aules fins a 50 places 110 220  
  
  
El preu de matí s'aplica fins a les 15.00 hores.  
  
Quan es requereix personal tècnic especialitzat o quan l'ús dels espais es produeix en dissabte o dia festiu, aquests preus s'incrementen en la quantia que, segons la normativa vigent, ha de percebre el personal necessari per a atendre l'ús de l'espai o la instal·lació.  
  
  
Preus per a activitats en forma, aula salut i escoles esportives  
Les activitats dirigides del programa En Forma i Aula Salut són gratuïtes per a socis. Les activitats del programa Escoles Esportives són gratuïtes per a socis llevat de les Escoles Esportives dels esports de raqueta i les Escoles Esportives realitzades per convenis amb entitats externes.  
  
Preus només per a competicions internes  
Els socis tenen accés gratuït a la inscripció en el programa Competicions Esportives. Els no-socis han d'abonar la taxa d'inscripció següent, única per a tot el curs i vàlida només per al mòdul de competicions esportives.  
  
Quota només de competició Preu per a no-socis (?)  
Alumnes 15  
PAS i PDI 20  
Familiars de primer grau de PAS i PDI, Alumni i assimilats\* 30  
Alumnes dels campus d'Alcoi i Gandia 5  
PAS i PDI dels campus d'Alcoi i Gandia 10  
Familiars de primer grau de PAS i PDI, assimilats\* dels campus d'Alcoi i Gandia 15  
Externs amb conveni amb la UPV 40  
Externs\*\* 60  
  
  
\* Es consideren assimilats el personal de les concessions i de les empreses adjudicatàries que fan la jornada laboral a la UPV, els alumnes de titulacions pròpies de la UPV (màster i especialista universitari), el personal de les empreses vinculades a la CPI i el personal extern dels instituts de la UPV.  
\*\* Es consideren externs amb conveni UPV els col·lectius que tenen firmat un conveni amb la UPV en vigor, en què s'inclou l'accés als serveis del Servei d'Esports.  
  
Normativa de devolució de quotes i taxes. servei d'esports  
L'import de la taxa de soci d'Esports no és objecte de devolució.  
  
Les taxes abonades per reserva d'instal·lacions esportives no són objecte de devolució.  
A excepció dels casos següents:  
a) Taxa per lloguer d'instal·lacions esportives: es procedeix a la devolució d'aquesta taxa si l'usuari que ha abonat el lloguer de la instal·lació:  
- No pot fer ús de la instal·lació reservada perquè la instal·lació no està en condicions òptimes d'ús per inclemències meteorològiques, pluja o vent que poden posar en perill la integritat física de l'usuari.  
  
- No pot fer ús de la instal·lació reservada per causes originades pel Servei d'Esports.  
b) Quota de soci d'esports: es procedeix a la devolució d'aquesta quota en els casos següents:  
- Quan no s'ha fet ús de cap dels serveis que s'ofereixen en exclusiva per a socis, és a dir: Club Esportiu UPV, programa En Forma, programa Aula Salut, programa Escoles Esportives, Competicions Internes i reserva d'instal·lacions esportives.  
- Quan s'ha abonat la taxa de soci d'esports i posteriorment s'adquireix la condició d'exempt perquè el soci és considerat esportista d'alt nivell de la UPV.  
  
Procediment  
1. La sol·licitud de baixa de soci d'Esports i la sol·licitud de devolució per lloguer d'instal·lacions s'ha de fer a través del sistema Gregal, disponible a la intranet i també al web ?www.upv.es/adep- o directament a través de l'administració del Servei d'Esports.  
2. Documentació que cal aportar:  
a) Devolució de l'import de lloguer d'instal·lacions:  
Sol·licitud o formulari Gregal en què se sol·licita la devolució de taxes per lloguer d'instal·lacions.  
Justificant del pagament.  
b) Devolució de la quota de soci d'Esports:  
Sol·licitud o formulari Gregal en què se sol·licita la devolució de la quota de soci d'esports.  
Document acreditatiu del compte bancari (totes la devolucions s'efectuen mitjançant transferència bancària).  
Fotocòpia del NIF del titular del compte bancari on es fa el reintegrament.  
  
Terminis de sol·licitud  
1. La sol·licitud de devolució de la taxa de soci d'Esports es pot tramitar durant els 60 dies següents a la data d'alta com a soci, i sempre abans del 31 de juliol de l'any en curs.  
2. Sols es tramiten les sol·licituds que compleixen les condicions de la devolució.  
  
9.3.8. Alumni  
La inscripció en Alumni és gratuïta per als titulats de la Universitat Politècnica de València, alumnes, PAS i PDI.  
La quota per a altres col·lectius que també poden inscriure's en Alumni és:  
  
Membres associats Quota ?/any  
Antic alumne no titulat 40  
Antic PAS/PDI 40  
Col·legiat titulat per una altra universitat 20  
  
  
  
9.9.9. Servei de Microscòpia  
  
Equips Tarifa A  
(?/h) Tarifa B  
(?/h) Tarifa C  
(?/h)  
Microscopi electrònic de rastreig convencional (SEM) 13 39 70  
Criomicroscopi electrònic de rastreig (CRYOSEM) 14 42 78  
Microscopi electrònic de transmissió 100 kV (TEM) 13 39 70  
Microscopi de força atòmica (AFM) 13 39 70  
Microscopi electrònic de rastreig d'emissió de camp (FESEM)  
 25 75 135  
FESEM amb feix d'ions focalitzats (FIB):  
FESEM + gal·li + platí (cost/element) 25+10+20 75+30+60 135+60+130  
Microscopi electrònic de transmissió 200 kV (HRTEM) 30 90 160  
Microtest (cèl·lula de càrrega) 7 7 7  
  
  
Tarifa A: usuaris interns que fan treballs de recerca. En el cas de convenis, tenen la tarifa B; i si són informes, la tarifa C. La docència queda lliure de càrrecs.  
Tarifa B: organismes públics.  
Tarifa C: centres privats.  
  
9.3.10. Laboratori de Radioactivitat Ambiental  
  
Preus en euros i sense IVA  
Presa de mostres no inclosa  
  
 Docència no reglada UPV Recerca  
UPV Extern UPV  
Públic Extern UPV  
Privat  
ISOTÒPIC GAMMA          
Aerosols 34,26 45,22 90,44 137,03  
Aigua 40,09 52,92 105,84 160,37  
Aliments i biota 45,68 60,29 120,58 182,70  
Sòls i sediments 41,87 55,27 110,53 167,48  
Sòlid 38,06 50,24 100,49 152,25  
Sòlids-preparació extra 52,27 69,00 138,00 209,09  
ALFA TOTAL O BETA TOTAL aerosols 13,20 17,42 34,83 52,78  
ALFA TOTAL aigua 14,72 19,43 38,85 58,87  
BETA TOTAL aigua 16,24 21,44 42,87 64,96  
BETA RESTA aigua 18,27 24,12 48,23 73,08  
BETA TOTAL sòl 12,18 16,08 32,16 48,72  
TRITI 40,35 53,26 106,51 161,39  
ESTRONCI 90   
Aerosols 52,53 69,33 138,67 210,11  
Aigua 42,12 55,60 111,20 168,49  
Aliments i biota 52,53 69,33 138,67 210,11  
Sòls i sediments 57,86 76,37 152,74 231,42  
IODE 131   
Aire 36,79 48,57 97,14 147,18  
Aigua 26,39 34,83 69,67 105,56  
Aliments i biota 31,47 41,53 83,07 125,86  
DOSÍMETRE AMBIENTAL TLD 32,73 43,21 86,42 130,94  
U-238, U-234 i U-235 aigua 78,16 103,16 206,33 312,62  
FROTIS NI-63 / H-3 28,42 37,51 75,03 113,68  
  
  
  
9.3.11. Laboratori d'Isòtops Líquids  
   
(preus sense IVA)  
  
  Extern UPV  
privat Docència no reglada  
UPV Recerca   
UPV Extern  
Públic Acord amb   
organismes  
    
Lab. radioisòtops líquids (?/dia) 331,40 82,85 109,36 218,72    
Càmera de raigs X i gammagrafies (?/dia) 275,07 68,77 90,77 181,54    
Magatzem de fonts (inclou 5 fonts exemptes o no exemptes de 3a cat.) (?/dia) 18,27 4,57 6,03 12,06 segons l'acord  
(+ 5 fonts exemptes) (?/u.) 5,08 1,27 1,67 3,35    
(+ 5 fonts no exemptes de 3a cat.) (?/u.) 10,15 2,54 3,35 6,70    
(+ 1 font no exempta de 2a cat.) (?/u.) 20,3 5,075 5 10    
  
Es poden aplicar preus per hora. Les quanties per hora són les corresponents a 1/8 del preu per dia.  
Docència reglada sense càrrec.  
  
  
  
9.3.12. Servei de Calibratge  
  
ÀREA: MASSES  
  
Instrument/Equip Certificat Preu (?) UPV Preu (?) EXT.  
Pes patró OIML R111. Classe F1 (d'1 mg a 20 kg) ENAC 14,54 16,00  
(1)  
Pes patró OIML R111 o mesurament de massa en termes de massa convencional. Classe F2, M1, M2 i M3 (d'1 mg a 50 kg) ENAC 13,64 15,00  
(1)  
Instrument de pesatge (balances microanalítiques, analítiques, de precisió, granatària o industrial). Classes I, II, III i IV (d'1 mg a 135 kg) ENAC 50,00 55,00  
(2) (3)  
  
  
(1) Per cada certificat amb menys de 10 masses s'incrementa el preu d'una massa, excepte que el volum de calibratge de l'últim any > 40 masses.  
(2) Preu per tram.  
(3) En calibratges in situ s'incrementa el cost i el temps del desplaçament.  
  
  
  
ÀREA: (4) TEMPERATURA  
  
Instrument/Equip Certificat Preu (?) UPV Preu (?) ext.  
Termòmetres/registradors digitals (amb sonda externa) (-30° C t +155° C) 5 punts de mesurament. TNY 5282 96,27 105,90  
Termòmetres/registradors digitals (+155° C < t +450° C) 5 punts de mesurament. JQO 0862 118,18 130,00  
Termohigròmetres/registradors digitals (amb sonda externa)(10° C t +50° C i 10% hr h 95% hr) 3 punts de temperatura i 3 punts d'humitat.  
 HXQ 2757 138,18 152,00  
Termòmetres/càmeres de radiació per infrarojos (-15° C t +120° C) 5 punts de mesurament. WNE 7163 96,27 105,90  
Resistències termomètriques de platí per comparació (caracterització IEC 751)(-30° C t +155° C) 5 punts de mesurament. VFN 5782 96,27 105,90  
Resistències termomètriques de platí per comparació (caracterització ITS-90). (-30° C t +155° C) 5 punts de mesurament. VJO 7478 173,18 190,50  
Termoparells (-30° C t +450° C) 5 punts de mesurament. HSJ 7209 123,54 135,90  
  
  
(4) Quan es calibren diversos equips idèntics en les mateixes condicions, s'hi aplica un descompte del 30 %.  
  
ÀREA: (5) ELÈCTRICA  
  
Instrument/Equip Certificat Preu (?)  
UPV Preu (?)  
ext.  
Multímetres 5œ dígits. Funcions VDC, VAC, IDC, IAC i R en els punts indicats en l'NT-53 de l'ENAC KXG 2476 (6)(48+9n) (6)(50+10n)  
Multímetres digitals > 5œ dígits. Funcions VDC, VAC, IDC, IAC i R en els punts indicats en l'NT-53 de l'ENAC  
 YAF 5443 (6)(91+28n) (6)(100+30n)  
Pinça voltamperimètrica. Funcions VDC, VAC, IDC, IAC i R en els punts indicats en l'NT-53 de l'ENAC CXA 2977 (6)(56+9n) (6)(60+10n)  
Calibradors de processos. Funcions VDC, IDC, R i simulació de temperatura (generació i mesurament) NFP 7755 (6)(56+12n) (6)(60+13n)  
Calibradors multifunció 6 œ dígits. Funcions VDC, VAC, IDC, IAC i R en els punts indicats en l'NT-53 de l'ENAC IPN 5629 (6)(150+50n) (6)(150+50n)  
Comprovadors d'instal·lacions elèctriques. Funcions RISO, Rlow, Rloop, RCD, VAC NLR 0177 200,00 220,00  
Microòhmmetres (R < 0,1 ) QAX 9329 223.00 150,00  
Mesuradors de baixa resistència, continuïtat o terres (R 0,1 ) DUD 1826 90,90 100,00  
Mesuradors d'aïllament (fins a 1 G i 1 kV) VLQ 8713 90,90 100,00  
Mesuradors d'aïllament (fins a 100 G i 20 kV) EHE 6576 176,60 194,26  
Dècades de resistència. Preu per dècada (0,1  a 100 M) YQR 9353 27,27 30,00  
Resistència de precisió. Totes les dècades des de 100  fins a 100 M (preu per resistència) RLR 7310 136,36 150,00  
Wattímetres. Funcions VAC, IAC, W i VAR (preu per fase) TPR 0966 109,09 120,00  
Coulombímetres. Funcions IDC i C AZQ 9068 218,36 240,20  
Registradors. Funcions VDC, BT i BW DIC 3433 162,20 178,42  
Mesuradors RCL. Funcions VBIAS, VAC, Hz, R i C IPI 2168 162,20 178,42  
Assajador d'olis. Fins a 40 kVdc i 28 kVac UHY 3145 180,36 198,40  
  
  
(5) Quan es calibren diversos equips idèntics en les mateixes condicions, s'aplica al preu un descompte del 20 %.  
(6) n és el nombre de funcions que cal calibrar.  
  
  
AREA: (7) TEMPS-FREQÜÈNCIA  
  
Instrument/Equip Certificat Preu (?)  
UPV Preu (?)  
ext.  
Bases de temps i oscil·ladors TCS 0615 90,91 100,00  
Freqüencímetres. Funcions: BT, Hz, T i Trig QKE 9783 178,20 196,02  
Comptadors d'intervals de temps (cronòmetres i temporitzadors) KCV 6063 73,91 81,30  
Tacòmetres digitals (per simulació) VHI 3818 73,91 82,00  
Generadors de senyal. Funcions: freqüència, amplitud, planitud espectral, distorsió, modulacions AM i FM i Voff  
 JOL 7854 235,00 258,50  
Generadors d'RF. Funcions: freqüència, amplitud, planitud espectral, distorsió i modulacions AM i FM JYS 3341 235,00 258,50  
Oscil·loscopis. Funcions: sensibilitat, base de temps, amplada de banda, senyal de calibratge, temps de pujada i desfasament TGV 2266 175,00 192,50  
Fasímetres. Funcions: diferència de fase i freqüència AML 4172 188,60 207,46  
  
  
(7) Quan es calibren diversos equips idèntics en les mateixes condicions, s'aplica al preu un descompte del 10 %.  
  
  
Norma 9.4 Disposició final  
S'autoritza el rector perquè dicte totes les disposicions que calguen per al desplegament d'aquestes normes de funcionament del Pressupost de la Universitat Politècnica de València per al 2014.  
S'autoritza el gerent perquè establisca totes les directrius i les instruccions de caràcter economicoadministratiu que calguen per a l'aplicació d'aquestes normes de funcionament del Pressupost de la Universitat Politècnica de València per al 2014.  
  
  
  
ANNEX 4. NORMATIVA SOBRE INDEMNITZACIONS PER COMISSIONS DE SERVEI I GRATIFICACIONS PER ASSISTÈNCIES  
  
Article 1. Àmbit d'aplicació  
Aquesta normativa és aplicable a:  
a) El personal al servei de la Universitat Politècnica de València, siga quina siga la naturalesa jurídica de la relació laboral que tinga amb la Universitat, llevat que la normativa específica determine un altre règim.  
b) El personal al servei d'altres administracions públiques que haja sigut designat membre de tribunals de la Universitat Politècnica de València.   
c) Els becaris i alumnes de la Universitat que, excepcionalment, de manera motivada i justificada, realitzen desplaçaments o altres actes indemnitzables.  
  
Article 2. Definició de comissions de servei amb dret a indemnització  
2.1. Són comissions de servei amb dret a indemnització les comeses especials que circumstancialment s'autoritzen o ordenen al personal de la Universitat i que calga exercir fora del terme municipal on radique la seua residència oficial, entenent-se com a tal el terme municipal corresponent a l'oficina o dependència en què s'exercisquen les activitats del lloc de treball habitual. Aquesta residència oficial es considera com el lloc d'inici i finalització de les comissions de servei.  
  
2.2. En cap cas pot tenir la consideració de comissió de servei el desplaçament habitual des del lloc on es resideix fins al del centre de treball, encara que aquests es troben en termes municipals distints.  
  
2.3. No generen dret a indemnitzacions aquelles comissions que tinguen lloc a iniciativa pròpia sense ser prèviament autoritzades o hi haja renúncia expressa d'aquesta indemnització.  
  
Article 3. Autorització de les comissions de servei  
3.1. L'autorització de les comissions de servei del personal docent correspon al director del departament a què estiga adscrit.  
  
Així mateix, correspon al director de les escoles d'Alcoi i Gandia l'autorització de les comissions de servei del personal docent destinat en aquestes. En tots dos casos, una vegada autoritzada la comissió s'ha de notificar immediatament (per fax) al director de departament corresponent.  
3.2. En el cas dels càrrecs acadèmics dels centres, quan les indemnitzacions per comissió de servei siguen a càrrec del pressupost del centre, l'autorització correspon a la direcció de cada centre.  
  
En el cas dels càrrecs acadèmics adscrits a vicerectorats, quan les indemnitzacions per comissió de servei siguen a càrrec del pressupost del vicerectorat, l'autorització correspon al vicerector o vicerectora respectiu.  
3.3. L'autorització de les comissions de servei del personal no docent correspon a la direcció del centre, departament o institut d'investigació o estructura d'investigació pròpia de què depenguen. Per al personal no docent adscrit als serveis centralitzats, l'autorització correspon al vicerector, secretari general o gerent, d'acord amb la dependència orgànica que tinguen.  
3.4. Quan la comissió de servei efectuada pels membres de l'equip rectoral, directors de centre, departament, institut universitari i estructura d'investigació tinga el caràcter de representació institucional, l'autorització correspon al rector.  
3.5. En tot cas, l'autorització de les comissions de serveis que no impliquen el pagament de les indemnitzacions per raó del servei per part de l'òrgan que l'autoritze requereix la conformitat de la persona responsable de l'òrgan que haja d'efectuar el pagament corresponent.  
  
Article 4. Durada de les comissions de servei  
Cap comissió amb dret a indemnització, llevat de casos excepcionals, no pot durar més d'un mes al territori nacional ni més de tres a l'estranger. No obstant això, si abans de vèncer el termini marcat per a l'exercici d'una comissió, aquest resulta insuficient per al total compliment del servei, es pot proposar raonadament a l'òrgan competent la concessió d'una pròrroga pel temps estrictament indispensable.  
  
  
Article 5. Comissions amb consideració de residència eventual  
5.1. Les comissions la durada de les quals es preveja, excepcionalment, superior a la dels límits establits en l'article anterior, com també les pròrrogues que donen lloc a un excés sobre aquests límits, tenen la consideració de residència eventual des del començament de la comissió inicial o de la pròrroga, respectivament.  
5.2. La durada de la residència eventual no pot excedir un any, llevat que l'òrgan que haja designat la comissió la prorrogue pel temps estrictament indispensable. La durada de la pròrroga no podrà, en cap cas, excedir un any.  
  
Article 6. Concepte de les distintes classes d'indemnització  
6.1. Dieta és la quantitat que es merita diàriament per a compensar les despeses que origina l'estada fora de la residència oficial. Aquest concepte comprèn:  
a) Hostalatge (allotjament i desdejuni)  
b) Restauració  
6.2. Indemnització per residència eventual és la quantitat que es merita diàriament per a satisfer les despeses que origina l'estada fora de la residència oficial en els casos previstos en aquesta normativa.  
6.3. Despeses de transport és la quantitat que es paga per la utilització de qualsevol mitjà de transport per raó de servei.  
6.4. Indemnització especial és la compensació que s'atorga per les despeses extraordinàries que impliquen determinades comissions o pels danys que pateixen els comissionats en els seus béns.  
  
Article 7. Components de la dieta i quanties de la indemnització  
7.1. Les estades que originen la meritació de dietes poden comprendre els subconceptes següents:  
a) Hostalatge  
a.1. Comprèn les despeses d'allotjament i desdejuni. Aquestes despeses s'han de justificar amb les factures dels establiments hotelers i l'import que s'ha de pagar és l'efectivament justificat, amb el límit màxim de les quanties fixades en l'annex.  
No obstant això, quan personal de la Universitat Politècnica de València assistisca, en compliment de la comissió de servei, a qualsevol congrés, seminari, jornada o activitat de caràcter semblant, tant al territori nacional com a l'estranger, i es genere una despesa per allotjament dins de l'oferta hotelera que l'organització d'aquests esdeveniments establisca per a un millor desenvolupament d'aquests, l'import que s'indemnitzarà per aquest concepte ha de ser l'efectivament gastat, sempre que no supere el 25% del límit màxim reflectit en les taules de l'annex. Amb aquesta finalitat, en la justificació de despeses realitzades en comissió de servei s'ha d'adjuntar a la corresponent factura la documentació que detalle l'oferta hotelera acordada per l'organització de l'esdeveniment.  
a.2. Siga quina siga la durada de la comissió, cal rescabalar la persona comissionada per l'import exacte de les telefonades de caràcter oficial que resulten necessàries per al millor compliment del servei, mitjançant la deguda justificació documental d'aquestes.  
a.3. D'altra banda, quan la comissió de servei tinga una durada superior a quatre dies, cal indemnitzar per l'import exacte gastat justificat per la persona comissionada en concepte de despeses per llavar o planxar la roba personal.  
b) Restauració  
La dieta per restauració només es merita quan la realització del treball exigeix sobrepassar l'horari de la jornada laboral. Les despeses de restauració es meriten pels imports fixats en l'annex, i la justificació es dedueix automàticament del dia i l'hora en què comence i acabe la comissió de servei, d'acord amb els criteris següents:  
b.1. Viatges d'anada i tornada el mateix dia:   
- Quan l'hora d'eixida siga anterior a les 15.30 hores i la de tornada posterior a les 22 hores, es percep el 100% de les despeses de restauració.  
- Quan l'hora d'eixida siga anterior a les 15.30 hores i la de tornada siga posterior a aquesta hora i fins a les 22 hores inclusivament, es percep el 50% de les despeses de restauració.  
- Quan l'hora d'eixida siga posterior a les 15.30 hores i la de tornada siga posterior a les 22 hores, es percep el 50% de les despeses de restauració.  
b.2. Viatges de durada de més d'un dia:  
- Quant al dia d'eixida i de tornada, cal ajustar-se al que disposa el paràgraf anterior.  
- Els dies intermedis es merita la dieta completa.  
  
Article 8. Comissions de servei a l'estranger  
8.1. Els imports de les indemnitzacions per hostalatge i restauració en les comissions de servei a l'estranger són els establits per l'administració general de l'estat per al grup II, en funció del país corresponent, sense que hi siguen aplicables les quanties de l'annex.  
  
8.2. La quantia de l'hostalatge s'ha d'ajustar a les despeses efectivament justificades, amb el límit del punt anterior.  
8.3. Les dietes fixades per a les comissions que s'exercisquen fora del territori nacional es meriten des del dia en què es passa la frontera o s'ix de l'últim port o aeroport nacionals i durant el recorregut i l'estada a l'estranger, en les quanties corresponents a cada país en què s'exercisca la comissió de servei, i es deixen de percebre el mateix dia de l'arribada a la frontera o al primer port o aeroport nacionals. Si la distància al lloc de la residència oficial obliga a una continuació del viatge en territori nacional, seran indemnitzables les despeses corresponents per allotjament i manutenció segons els casos. Si durant el viatge s'ha de pernoctar en un altre país, la quantia de la indemnització, pel que fa a aquestes despeses, serà la justificada dins del màxim corresponent al país en què es pernocta.  
  
  
Article 9. Quantia de la indemnització per residència eventual  
9.1. La quantia de l'import per indemnització de residència eventual l'ha de fixar el mateix òrgan que autoritza la comissió dins del límit màxim del 80% de l'import de les dietes senceres que correspondrien d'acord amb el que disposa l'annex, sense que calga la justificació documental de les despeses.  
9.2. Quan en les comissions de servei el personal en la situació de residència eventual haja de desplaçar-se d'aquesta, a més de la quantia prevista en l'apartat anterior, percebrà durant els dies que dure el desplaçament dietes exclusivament per allotjament i les despeses corresponents de viatge, en les condicions establides per a les comissions de servei en general.  
  
Article 10. Despeses de transport  
10.1. Les comissions de serveis que requereixen utilitzar un mitjà de transport donen dret a viatjar per compte de la Universitat Politècnica de València ?en clase turista  
10.2. L'import de la indemnització ha de ser el de les despeses documentalment justificades, llevat del que s'indica en l'article següent.  
  
Article 11. Utilització de vehicles particulars i altres mitjans especials de transport  
11.1. En els desplaçaments poden utilitzar-se vehicles particulars, i en aquest cas la indemnització que s'ha de percebre serà la quantitat que resulte d'aplicar als quilòmetres recorreguts els preus que es fixen en l'annex. No es percebrà cap indemnització pel recorregut que excedisca del nombre de quilòmetres corresponents a l'itinerari adequat per a la realització del servei.  
11.2. Pot autoritzar-se la utilització de vehicles de lloguer amb conductor o sense, sempre que quede justificada la idoneïtat o la necessitat de recórrer a aquest mitjà de transport.  
11.3. Són indemnitzables les despeses de desplaçaments en taxi o en transport col·lectiu, fins a les estacions de ferrocarril o d'autobusos, els ports i aeroports o des d'aquests llocs, com també els realitzats a les ciutats específicament relacionades amb el servei, sempre que es presenten com a justificant els tiquets o les factures corresponents.  
11.4. Poden justificar-se dins d'aquest concepte les despeses per l'ús de garatges als hotels de residència o d'aparcaments públics al lloc d'exercici de la comissió de servei, als aeroports, a les estacions de tren, etc., com també les despeses de peatge d'autopistes i de transport de l'automòbil amb vaixell, quan calga.  
Article 12. Desplaçaments dins del terme municipal per raó del servei  
El personal inclòs en l'àmbit d'aplicació d'aquesta normativa té dret a ser rescabalat de les despeses pels desplaçaments que es veja obligat a efectuar per raó del servei dins del terme municipal on tinga la seu el centre de destinació.  
  
Article 13. Indemnització per despeses de consigna d'equipatges  
Es poden indemnitzar les despeses de consignes d'equipatges quan la persona comissionada es veja obligada a romandre en trànsit en alguna ciutat o al mateix aeroport o estació.  
  
Article 14. Comissions de servei d'alts càrrecs  
Els alts càrrecs de la Universitat (rector, vicerectors, secretari general, gerent, president i secretari del Consell Social) meriten les indemnitzacions per hostalatge en els imports efectivament realitzats, sense que hi siguen aplicables les quanties de l'annex.  
Quant a restauració, poden optar per la indemnització en les quanties efectivament meritades o per les quantitats reflectides en l'annex esmentat. El mateix criteri s'aplica al personal que per la seua qualificació tècnica i la naturalesa de la comissió de servei haja d'acompanyar-los.  
  
Article 15. Bestretes  
El personal que haja sigut comissionat per a la realització d'un servei pot sol·licitar l'avanç de fins al 80% de l'import estimat de les indemnitzacions que li puguen correspondre pels conceptes de dietes i despeses de transport.  
  
Article 16. Justificació de les comissions de servei  
Una vegada realitzada la comissió de servei, la persona comissionada ha de presentar els justificants oportuns al servei o la unitat de gestió corresponent.   
  
Article 17. Documents necessaris per a la justificació de les comissions de servei  
17.1. La justificació de les comissions de servei es realitza mitjançant la presentació del model de document que determine la Gerència, firmat per la persona comissionada i per l'òrgan competent que haja autoritzat la comissió, al qual s'han d'adjuntar tots els justificants oportuns.  
17.2. Dins de l'expedient ha de figurar algun document que acredite la realització de la comissió, com per exemple certificats d'assistència o diplomes de cursos o congressos, certificats del centre en què s'haja produït una estada investigadora o una col·laboració amb algun dels seus membres, etc.  
17.3. En aquelles comissions a l'estranger en què el comissionat o comissionada haja incorregut en despeses pagades en moneda estrangera, cal adjuntar als justificants que suporten aquestes despeses el canvi aplicat per a la conversió en euros. Com a norma general, per a aquesta conversió cal tenir en compte el canvi aplicable del dia en què es realitze l'operació.  
  
Article 18. Concepte d'assistència  
S'entén per assistència la indemnització reglamentària que escaiga pagar per:  
- La concurrència a les reunions d'òrgans col·legiats de l'administració, d'òrgans d'administració d'organismes públics i de consells d'administració d'empreses amb capital o control públics.  
- La participació en tribunals d'oposicions i concursos encarregats de la selecció de personal o de proves la superació dels quals siga necessària per a l'exercici de professions o per a la realització d'activitats.  
- La col·laboració amb caràcter no permanent ni habitual en instituts, escoles o unitats de formació i perfeccionament del personal al servei de les administracions públiques.  
  
Article 19. Límits en l'import que s'ha d'indemnitzar  
En el cas del personal de la Universitat, aquestes quantitats no podran en cap cas totalitzar, per al conjunt dels tipus d'assistències establits en l'article anterior, un import per any natural superior al 25% de les retribucions anuals, excloses les de caràcter personal derivades de l'antiguitat, que es perceben pel lloc de treball exercit.  
  
  
Article 20. Compatibilitat amb altres conceptes indemnitzables  
20.1. Les percepcions corresponents a les assistències regulades en aquest apartat són compatibles amb la meritació de les dietes i les despeses de transport que puguen correspondre a qui es desplaça de la seua residència oficial per a les assistències, tenint-se en compte per al càlcul les hores d'eixida i arribada a aquesta residència oficial.  
20.2. Les normes generals i els imports que s'han d'indemnitzar per aquests conceptes són els establits en aquesta normativa.  
20.3. No es paguen dietes ni despeses de transport per la participació en conferències, seminaris, cursos i semblants, ni tampoc per l'assistència a tribunals, i actuacions anàlogues, quan no comporten una eixida de la localitat on s'ubica la residència oficial.  
20.4. Les despeses relacionades amb el desplaçament i l'allotjament dels conferenciants, ponents o col·laboradors extrauniversitaris que impartisquen cursos, conferències, etc. a la Universitat Politècnica de València s'han de tramitar adjuntant al model de liquidació de despeses que determine la Gerència la justificació documental del viatge i de l'allotjament.  
  
Article 21. Estades de professors i investigadors invitats a la UPV  
  
En les col·laboracions de professors i investigadors invitats a la UPV que es produïsquen al marge de convocatòries específiques d'ajudes per a aquest tipus d'estades, l'import de les indemnitzacions per hostalatge, restauració i altres despeses que hagen de percebre aquests col·laboradors s'ha d'ajustar al que disposa aquesta normativa per a les comissions de servei.  
  
Article 22. Assistències a actes organitzats per altres entitats  
22.1. Quan el personal de la UPV acudisca a impartir cursos, conferències o actes semblants organitzats per altres entitats, s'entén que, llevat que hi haja un acord en contra, les despeses d'assistència, viatge i dietes que comporten aquests actes són a càrrec de l'entitat organitzadora.  
22.2. Si aquesta entitat no es fa càrrec de les despeses de viatge i dietes, el personal pot ser rescabalat de les despeses a càrrec del pressupost del centre de despesa que corresponga, si ho autoritza la persona responsable.  
  
  
ANNEX  
  
ALLOTJAMENT  
 Madrid i Barcelona 100 €  
ALLOTJAMENT  
 Resta d'Espanya 80 €  
MANUTENCIÓ 50 €  
AUTOMÒBIL 0,19 € per km  
MOTOCICLETES 0,078 € per km  
   
PRESIDENT I SECRETARI 57,61 €  
VOCALS I ADMINISTRATIU DE TRIBUNALS DE PDI I TESI 54,15 €  
COL·LABORADOR 41,65 €  
   
MODERADOR 208,25 €  
CONFERENCIANT 520,63 €  
PONENT 381,80 €  
PROFESSOR 83,30 €  
COL·LABORADOR 41,65 €


Còpia Permalink ELI